ai4bharat/Pralekha huggingface dataset:
குடியரசுத் துணைத் தலைவர் செயலகம்
தாய்மொழி, கலாச்சாரம் மற்றும் இயற்கையை பாதுகாப்பதுதான் தெலுங்கு இலக்கியவாதி திரு. விஸ்வநாத சத்யநாரயணாவுக்கு செலுத்தும் புகழஞ்சலியாக இருக்கும்: குடியரசுத் துணைத் தலைவர்
தாய்மொழி, கலாச்சாரம் மற்றும் சுற்றுச்சூழலை பாதுகாப்பதுதான் தெலுங்கு இலக்கியவாதி திரு. விஸ்வநாத சத்யநாரயணாவுக்கு, ஒருவர் செலுத்தும் புகழஞ்சலியாக இருக்க முடியும் என குடியரசு துணைத் தலைவர் திரு. எம். வெங்கையா நாயுடு கூறினார் .
விஸ்வநாத சாகித்ய பீடம் ஏற்பாடு செய்த, கவி சாம்ராட் திரு. விஸ்வநாத சத்யநாராயணாவின் 125வது பிறந்த தினவிழாவை காணொலி காட்சி மூலம் தொடங்கி வைத்த குடியரசுத் துணைத் தலைவர் திரு. வெங்கையா நாயுடு, இலக்கியவாதி திரு. விஸ்வநாத சத்யநாராயணாவை, இந்திய கலாச்சாரம் மற்றும் மரபுகளின் உருவகம் என குறிப்பிட்டார்.
ராமாயணத்திற்கு ஒரு உண்மையான தெலுங்குத்தன்மையை வழங்கிய முதல் எழுத்தாளராக விஸ்வநாத சத்யநாராயணா இருப்பதாகக் கூறிய திரு.வெங்கையா நாயுடு, திரு. விஸ்வநாதரின் ஆரம்ப படைப்பான ராமாயண கல்பவ்ரக்ஷம், அவருக்கு மதிப்புமிக்க ஞானபீட விருதைப் பெற்றுதந்ததை நினைவு கூர்ந்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1652912
நுகர்வோர் நலன், உணவு மற்றும் பொது விநியோகம் அமைச்சகம்
ஜிஎஸ்டியால் அதிகபட்ச சில்லரை விலை குறைந்துள்ளதால், 31 டிசம்பர் 2017 வரையில் மாறிய விலையை காட்சிப்படுத்த திரு.ராம்விலாஸ் பஸ்வான் அனுமதி அளித்துள்ளார்.
2017 ஜூலை 1ம் தேதி முதல் ஜிஎஸ்டி அமலுக்கு வந்துள்ளதால், ஏற்கனவே பேக்கிங் செய்யப்பட்ட பொருட்களின் சில்லரை விலையை மாற்ற வேண்டிய நிலை உள்ளது. இதன் அடிப்படையில், மத்திய நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு.ராம்விலாஸ் பஸ்வான், முன்கூட்டியே பேக்கிங் செய்யப்பட்ட பொருட்களுக்கான உற்பத்தியாளர்கள் அல்லது பேக்கர்ஸ்கள் அல்லது இறக்குமதியாளர்கள், அதன் மீதான அதிகபட்ச சில்லரை விலையை மாற்றி அமைத்து, இப்போதுள்ள அதிகபட்ச சில்லரை விலையை காட்சிப்படுத்த அனுமதி அளித்துள்ளார். இது 2017 ஜூலை 1ம் தேதியில் இருந்து மூன்று மாத காலத்துக்கு செல்லுபடியாகும். இந்த அதிகபட்ச சில்லரை விலையை அச்சடிப்பு, ஸ்டிக்கர்கள் ஒட்டுதல் அல்லது ஆன்லைன் பிரின்டிங் ஆகியவற்றில் எது உகந்ததோ அதன் மூலம் செய்துக் கொள்ள அனுமதிக்கப்பட்டது.
உள்ளடக்கும் பேக்கேஜிங் பொருட்கள் / ராப்பர்கள் தேவையான திருத்தங்களுடன் 2017 செப்டம்பர் 30ம் தேதி வரையில் பயன்படுத்த அனுமதிக்கப்பட்டது.
இந்நிலையில், அதிகபட்ச சில்லரை விலையை ஸ்டாம்பிங் அல்லது ஸ்டிக்கர்கள் ஒட்டுதல் மூலமும் அல்லது ஆன்லைன் பிரின்டிங் மூலமும் காட்சிப்பபடுத்த மேலும் கால அவகாசம் கோரி பல்வேறு கோரிக்கைகள் வந்ததன் அடிப்படையில், இந்தக் கால அளவு 2017 டிசம்பர் 31ம் தேதி வரை நீட்டிக்கப்பட்டுள்ளது.
குறிப்பிட்ட சில பொருட்களுக்கு அரசு ஜிஎஸ்டி வரியை குறைத்துள்ளதை தொடர்ந்து, லீகல் மெட்ராலஜி  விதிகளில் 6வது பிரிவின் துணை விதி ன் அடிப்படையில் குறைக்கப்பட்ட அதிகபட்ச சில்லரை விலையை, கூடுதல் ஸ்டிக்கர்கள் அல்லது ஸ்டாம்பிங் அல்லது ஆன்லைன் பிரின்டிங் மூலம் முன்கூட்டியே பேக்கிங் செய்யப்பட்ட பொருட்களில் குறிப்பிட மத்திய நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு.ராம்விலாஸ் பஸ்வான் அனுமதி அளித்துள்ளார். இந்த விவகாரத்திலும், முந்தைய அதிகபட்ச சில்லரை விலை குறித்த லேபிளிங் / ஸ்டிக்கர் தொடர்ந்து தெரியும்படி இருக்க வேண்டும்.
2017 ஜூலை 1ம் தேதிக்கு முந்தைய விலையானது, ஜிஎஸ்டி வரி குறைப்பால் அதிகபட்ச சில்லரை விலை குறையும்பட்சத்தில்,
இந்த சலுகை, விற்பனை செய்யப்படாத தயாரிப்பு பொருட்கள் / பேக்கெட்கள் / 2017 ஜூலை 1க்கு பின்பு இறக்குமதி செய்யப்பட்ட இனங்களுக்கும் பொருந்தும்.
மேற்கண்ட அனுமதி / சலுகை ஆகியவை 2017 டிசம்பர் 31ம் வரையில் பொருந்தும்.
(Visitor Counter : 74
PIB Headquarters
கொவிட்-19 - பிஐபி செய்தித் தொகுப்பு
11.06.2020
-
ரசாயனம் மற்றும் உரங்கள் அமைச்சகம்
-
சுற்றுச்சூழல் மற்றும் வனத்துறை அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
மனித வள மேம்பாட்டு அமைச்சகம்
-
தொழிலாளர் மற்றும் வேலைவாய்ப்பு அமைச்சகம்
-
குறு சிறு மற்றும் நடுத்தர தொழில் துறை அமைச்சகம்
(-
அறிவியல் மற்றும் தொழில்நுட்பத்துறை
பிரதமர் அலுவலகம்
மேகாலயாவின் ஐம்பதாவது மாநில உருவாக்க தினத்தன்று பிரதமரின் உரை
"இயற்கை, முன்னேற்றம், சூழல் பாதுகாப்பு மற்றும் நீடித்த தன்மை என்ற செய்தியை மேகாலயா உலகிற்கு வழங்கியுள்ளது"
"திறமைமிக்க கலைஞர்களால் மேகாலயா நிறைந்துள்ளது; ஷில்லாங் சேர்ந்திசை அமைப்பு அதனை புதிய உச்சங்களுக்குக் கொண்டுசெல்கிறது"
"மேகாலயாவின் அபரிமிதமான விளையாட்டுக் கலாச்சாரத்திலிருந்து நாடு புதிய நம்பிக்கையைப் பெற்றுள்ளது"
மேகாலயாவின் சகோதரிகள் மூங்கில் நெசவை மீட்டுருவாக்கம் செய்துள்ளனர்; அதன் கடின உழைப்பு விவசாயிகள் இயற்கை வேளாண்மையை மேகாலயாவின் அடையாளமாக்கி வலுப்படுத்துகிறார்கள்"
மேகாலயாவின் 50ஆவது மாநில உருவாக்க தினத்தன்று மேகாலயா மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். இந்த மாநிலம் உருவாவதற்கும் வளர்ச்சி அடைவதற்கும் பங்களிப்பு செய்த அனைவருக்கும் அவர் புகழாரம் சூட்டியுள்ளார். இந்த நிகழ்ச்சியில் பேசிய அவர், தாம் பிரதமரான பின் வடகிழக்குக் கவுன்சில் கூட்டத்தில் பங்கேற்பதற்கான ஷில்லாங் பயணத்தை நினைவு கூர்ந்தார். 3-4 தசாப்தங்கள் இடைவெளிக்குப்பின் இந்த மாநிலத்திற்கு வருகை தந்த முதலாவதாக பிரதமராக அவரின் பயணம் இருந்தது. இயற்கைக்கு நெருக்கமான மக்கள் என்ற நிலையில் அவர்களின் அடையாளத்தை மேலும் வலுப்படுத்தும் மாநில மக்களை அவர் வெகுவாகப் பாராட்டினார். "இயற்கை, முன்னேற்றம், சூழல் பாதுகாப்பு மற்றும் நீடித்த தன்மை என்ற செய்தியை மேகாலயா உலகிற்கு வழங்கியுள்ளது" என்று திரு மோடி கூறினார்.
"இனிய இசை மொழியால் தகவல் பரிமாற்றம் செய்யும் கிராமம்", ஒவ்வொரு கிராமத்திலும் சேர்ந்திசை குழுக்கள் என்ற பாரம்பரியங்கள் பற்றி குறிப்பிட்ட பிரதமர், கலை மற்றும் இசைத் துறைகளில் இந்த மாநிலத்தின் பங்களிப்புக்கு வணக்கம் தெரிவித்தார். திறமைமிக்க கலைஞர்களால் மேகாலயா நிறைந்துள்ளது; ஷில்லாங் சேர்ந்திசை அமைப்பு அதனை புதிய உச்சங்களுக்குக் கொண்டுசெல்கிறது என்று அவர் கூறினார். மேகாலயாவின் அபரிமிதமான விளையாட்டுக் கலாச்சாரத்திலிருந்து நாடு புதிய நம்பிக்கையைப் பெற்றுள்ளது என்று அவர் குறிப்பிட்டார்.
இயற்கை வேளாண் துறை இந்த மாநிலத்தில் வளர்ந்து வரும் சிறப்பையும் பிரதமர் சுட்டிக்காட்டினார். "மேகாலயாவின் சகோதரிகள் மூங்கில் நெசவை மீட்டுருவாக்கம் செய்துள்ளனர்; அதன் கடின உழைப்பு விவசாயிகள் இயற்கை வேளாண்மையை மேகாலயாவின் அடையாளமாக்கி வலுப்படுத்துகிறார்கள்" என்று அவர் கூறினார்.
சிறந்த சாலைகள், ரயில் மற்றும் விமானப் போக்குவரத்துத் தொடர்புக்கு அரசின் உறுதிப்பாட்டைப் பிரதமர் மீண்டும் வலியுறுத்தினார். இந்த மாநிலத்தின் இயற்கை வேளாண் பொருட்களுக்குப் புதிய உள்நாட்டு மற்றும் உலகளாவிய சந்தையை உத்தரவாதம் செய்ய நடவடிக்கைகள் எடுக்கப்பட்டிருப்பதாக அவர் கூறினார். மத்திய அரசின் திட்டங்களை மக்களிடம் கொண்டு செல்ல மாநில அரசு அனைத்து முயற்சிகளையும் மேற்கொண்டுள்ளது. பிரதமரின் கிராம சாலை திட்டம், தேசிய வாழ்வாதார இயக்கம் போன்ற திட்டங்களால் மேகாலயா பயனடைந்துள்ளது. இப்போது ஜல் ஜீவன் இயக்கம் 33 சதவீத வீடுகளுக்குக் குழாய் மூலம் குடிநீர் இணைப்பு தந்துள்ளது. இது 2019ல் வெறும் ஒரு சதவீத வீடுகளாக இருந்தது. தடுப்பூசி கொண்டு செல்வதற்கு ட்ரோன்களைப் பயன்படுத்திய மாநிலங்களில் ஒன்றாக மேகாலயா இருக்கிறது என்ற தகவலையும் பிரதமர் தெரிவித்தார்.
நிறைவாக, மேகாலயா மக்களுக்குத் தமது தொடர்ச்சியான ஆதரவை உறுதிசெய்த பிரதமர், சுற்றுலா மற்றும் இயற்கை வேளாண் பொருட்களுக்கு அப்பால் புதிய துறைகளின் வளர்ச்சிக்கும் உறுதிபூண்டிருப்பதாகக் கூறினார்.
பிரதமர் அலுவலகம்
பெண் கல்வி நுழைவு விழா பிரச்சாரத்திற்கு பிரதமர் பாராட்டு
பெண் கல்வி நுழைவு விழா பிரச்சாரம், கல்வி மகிழ்ச்சியை மேலும் அதிக பெண்கள் பெறுவதை உறுதி செய்யும் அற்புதமான முயற்சி என பிரதமர் திரு நரேந்திர மோடி பாராட்டு உள்ளார். இந்த இயக்கத்தை வெற்றிகரமாக்க முயற்சிகளை மேற்கொள்ள வேண்டும் என்று அவர் வலியுறுத்தியுள்ளார். ஒவ்வொரு இளம் பெண்ணும் கல்வி மற்றும் திறன் மேம்பாட்டை பெறுவதற்கு அனுமதிப்பதை உறுதி செய்யும் இந்த பிரச்சாரம் ஒரு இயக்கமாகும்.
மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி சுபின் இரானியின் டுவிட்டருக்கு பதிலளித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது :
“கல்வி என்னும் மகிழ்ச்சியை மேலும் அதிக பெண்கள் பெறுவதை உறுதிசெய்யும் அருமையான முயற்சி! நாம் அனைவரும், ஒரு நாடாக ஒன்று சேர்ந்து இந்த இயக்கத்தை வெற்றிகரமாக்குவோம்.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ரொக்க வேன்களுக்கான அறிவிக்கை வெளியீடு
இந்திய தர பிரிவு சட்டம் 2016  –ன் கீழ், பொருத்தமான பிஐஎஸ் விதிமுறைகள் அறிவிக்கப்படும் வரை, அவ்வப்போது திருத்தப்படும் வாகனத் தொழில் தரம்-163; 2020 –ல் தெரிவித்துள்ளபடி, குறைந்தபட்ச தேவையைப் பூர்த்தி செய்யும் ரொக்க வேன்களுக்கான அறிவிக்கையை மத்திய சாலை போக்குவரத்து மற்றும் நெடுஞ்சாலை அமைச்சகம் பிப்ரவரி 23-ம்தேதி வெளியிட்டுள்ளது.
ரொக்க வேன்களை சிறப்பு நோக்க வாகனங்களாக தயாரிப்பதற்கும், அவற்றுக்கு வகை ஒப்புதல் சோதனை மற்றும் பதிவு மேற்கொள்வதற்கும் இது வகை செய்யப்படும்
பிரதமர் அலுவலகம்
திரு பூட்டா சிங்கின் மறைவிற்கு பிரதமர் இரங்கல்
பிரதமர் திரு நரேந்திர மோடி பூட்டான் சிங்கின் மறைவிற்கு தமது ஆழ்ந்த இரங்கலைத் தெரிவித்துக் கொண்டுள்ளார்.
இதுகுறித்த சுட்டுரை செய்தியில், “அனுபவம் வாய்ந்த நிர்வாகியாகத் திகழ்ந்த திரு பூட்டா சிங், ஏழைகள் மற்றும் ஒடுக்கப்பட்ட மக்களுக்குக் குரல் கொடுத்தார். அன்னாரது மறைவினால் ஆழ்ந்த துயருற்றேன். அவரது குடும்பத்தார் மற்றும் ஆதரவாளர்களுக்கு எனது இரங்கல்கள்”, என்று பிரதமர் குறிப்பிட்டுள்ளார்.
------
((
ரசாயனம் மற்றும் உரங்கள் அமைச்சகம்
பிரதமரின் இந்திய மக்கள் மருந்தக திட்டம் 2021-22 நிதியாண்டின் இலக்கை வெறும் 6 மாதங்களில் அடைந்தது
பிரதமரின் இந்திய மக்கள் மருந்தக திட்டத்தை செயல்படுத்தும் முகமையான இந்திய மருந்துகள் மற்றும் மருத்துவ சாதனங்கள் அலுவலகம், 2021-22 நிதியாண்டின் இலக்கான 8,300 மருந்தகங்களை திறப்பதை 2021 செப்டம்பர் இறுதிக்குள் அடைந்தது.
நாட்டின் அனைத்து மாவட்டங்களும் இத்திட்டத்தின் கீழ் வந்துள்ளன. அனைத்து கடைகளுக்கும் மருந்துகள் உடனுக்குடன் விநியோகிக்கப்படுவதை உறுதி செய்வதற்காக தகவல் தொழில்நுட்பம் சார்ந்த திறன்மிகு தளவாடங்கள் மற்றும் விநியோக சங்கிலி அமைப்புகளும் அறிமுகப்படுத்தப்பட்டுள்ளன.
1,451 மருந்துகள் மற்றும் 240 அறுவை சிகிச்சை கருவிகள் பிரதமரின் இந்திய மக்கள் மருந்தக திட்டத்தின் கீழ் தற்போது கிடைக்கின்றன. இதில் கிடைக்கும் மருந்துகளின் விலை சந்தை விலையை விட 50 முதல் 90 சதவிகிதம் குறைவாக உள்ளது.
2020-21 நிதியாண்டில், ரூ 665.83 கோடி விற்பனையை  பிரதமரின் இந்திய மக்கள் மருந்தக திட்டம் எட்டியுள்ளது. இதன் மூலம் சுமார் ரூ 4,000 கோடியை நாட்டு மக்கள் சேமித்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761376
ரெயில்வே அமைச்சகம்
உபலாபத் நடவடிக்கையின் கீழ் போலி விற்பனையாளர்களுக்கு எதிராக இந்திய அளவில் மாதம் முழுவதும் ரயில்வே பாதுகாப்பு படை சோதனை நடத்தியது
தொலைதூர ரயில் சேவைகள் மீண்டும் இயக்கப்படுவதன் மூலம் பண்டிகை, கோடைகால விடுமுறை, ஆகியவற்றின் காரணமாக 2022 மார்ச் மாதத்தில் ரயில்களில் முன்பதிவு அதிகரிக்கும் என்று எதிர்பார்க்கப்பட்டது. இதையடுத்து நாடு முழுவதும் 2022 மார்ச் மாதத்தில் சட்டவிரோதமாக பயணச்சீட்டு பதிவு செய்யும் போலி விற்பனையாளர்களுக்கு எதிராக ரயில்வே பாதுகாப்புப் படை நடவடிக்கை மேற்கொண்டது.
இதன் மூலம் 341 அங்கீகரிக்கப்பட்ட ஐஆர்சிடிசி முகவர்கள் உட்பட 1,459 போலி விற்பனையாளர்கள் கைது செய்யப்பட்டனர். கைது செய்யப்பட்ட ஐஆர்சிடிசி முகவர்கள் கருப்புப் பட்டியலில் வைக்கப்பட்டுள்ளனர். மேலும், 366 ஐஆர்சிடிசி முகவர்களின் மின்னஞ்சல் முகவரியும், 6,751 தனிநபர்களின் மின்னஞ்சல் முகவரியும் தடை செய்யப்பட்டது. இவர்களிடமிருந்து 65 லட்சம் ரூபாய்க்கும் மேல் மதிப்பிலான சட்டவிரோதமாக எடுக்கப்பட்ட பயணச்சீட்டுகள் மீட்கப்பட்டது. இந்தப் பயணச் சீட்டுகள் தகுதியான பயணிகளுக்கு அளிக்கப்பட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1812668
------
(Visitor Counter : 170
பிரதமர் அலுவலகம்
மிலாதுநபியை முன்னிட்டு நாட்டு மக்களுக்கு பிரதமர் வாழ்த்து
மிலாதுநபி பண்டிகையை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவு ஒன்றில் அவர் தெரிவித்திருப்பதாவது:
“மிலாதுநபி நல்வாழ்த்துகள். இந்தத் திருநாள் நம் சமூகத்தில் அமைதி, ஒற்றுமை மற்றும் கருணை உணர்வை மேம்படுத்தட்டும். ஈத் வாழ்த்துகள்.”
பிரதமர் அலுவலகம்
மகாவீர் ஜெயந்தியை முன்னிட்டு நாட்டு மக்களுக்கு பிரதமர் வாழ்த்து
பகவான் மகாவீரின் கருத்துக்கள் நமக்கு அமைதியையும் நல்லொழுக்கத்தையும் கற்றுத் தருவதாக பிரதமர் திரு நரேந்திர மோடி தெரிவித்துள்ளார்.
புனித திருநாளான மகாவீர் ஜெயந்தியன்று, நம் அனைவரின் ஆரோக்கியம் மற்றும் நமது முயற்சிகள் வெற்றியடைய பகவான் மகாவீரரிடம் பிரதமர் பிரார்த்தனை செய்துக் கொண்டார்.
--------
(
எரிசக்தி அமைச்சகம்
பசுமை வளர்ச்சி குறித்த நிதிநிலை அறிக்கைக்குப் பிறகான முதல் வலைதள கருத்தரங்கில் பிப்ரவரி 23-ஆம் தேதி பிரதமர் உரையாற்றுகிறார்
பசுமை வளர்ச்சி குறித்த நிதிநிலை அறிக்கைக்குப் பிறகான முதல் வலைதள கருத்தரங்கில் பிப்ரவரி 23-ஆம் தேதி காலை 10 மணியளவில் பிரதமர் திரு நரேந்திர மோடி உரையாற்றுவார். நிதிநிலை அறிக்கையில் அறிவிக்கப்பட்ட முன்முயற்சிகளை சிறப்பாக அமல்படுத்துவதற்கு தேவையான கருத்துக்களைப் பெறுவதற்காக நடத்தப்பட உள்ள 12 தொடர் வலைதள கருத்தரங்குகளில் இது முதலாவதாகும்.
மத்திய எரிசக்தி அமைச்சகம் நடத்தும் இந்த கருத்தரங்கில் பசுமை வளர்ச்சியின் எரிசக்தி சாராத மற்றும் எரிசக்தி சார்ந்த விஷயங்களின் பங்கு குறித்து விவாதிக்கப்படும். சம்பந்தப்பட்ட மத்திய அமைச்சகங்களின் அமைச்சர்கள், செயலாளர்களுடன் மாநில அரசு, தொழில்துறை, கல்வி, ஆராய்ச்சி நிறுவனங்கள், மற்றும் பொதுத்துறை நிறுவனங்கள் அடங்கிய பங்குதாரர்களின் பிரதிநிதிகளும் இதில் கலந்து கொள்வார்கள்.
பசுமை வளர்ச்சி என்பது 2023-24 மத்திய நிதிநிலை அறிக்கையின் ஏழு முக்கிய முன்னுரிமைகளுள் ஒன்று. இது, பசுமை தொழில்துறை மற்றும் பொருளாதார மாற்றம், சுற்றுச்சூழலுக்கு உகந்த வேளாண்மை மற்றும் நிலையான எரிசக்தி ஆகியவற்றுக்கு வழிவகை செய்கிறது. இது தவிர பசுமை சார்ந்த வேலைவாய்ப்புகளையும் அதிகளவில் இது உருவாக்கும். பல்வேறு துறைகளில் ஏராளமான திட்டங்களையும் முன்முயற்சிகளையும் மேற்கொள்வது தொடர்பாக நிதிநிலை அறிக்கையில் தெரிவிக்கப்பட்டிருப்பது குறிப்பிடத்தக்கது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தானியங்கி சோதனை நிலையங்களின் அங்கீகாரம், ஒழுங்குமுறை மற்றும் கட்டுப்பாட்டிற்கான விதிகள்
1. மோட்டார் வாகனச் சட்டம், 1988, மோட்டார் வாகன  சட்டம் 2019-இன் பிரிவு 23 வாயிலாக, தானியங்கி சோதனை நிலையங்களை அங்கீகரிக்கவும், சீர்படுத்தவும், கட்டுப்படுத்தவும் மத்திய அரசு விதிகளை பிறப்பிக்க வழிவகை செய்கிறது.
2. வாகனத்தின் தகுதியை ஆராய்வதற்குத் தேவையான பல்வேறு சோதனைகளை மேற்கொள்ள தானியங்கி சோதனை நிலையங்களில் இயந்திர உபகரணங்கள் பயன்படுத்தப்படுகின்றன. வணிக வாகனங்களுக்கு  ஒவ்வொரு 2 முதல் 8 ஆண்டுகளுக்கும், 8 ஆண்டுகளுக்கு மேலான வாகனங்களுக்கு ஒவ்வொரு வருடமும் சோதனை மேற்கொள்ளப்படும். தனிநபர் வாகனத்திற்கு  பதிவை புதுப்பிக்கும் போது  தகுதி சோதனை செய்யப்படும்.
3. வாகனத்தின் பாதுகாப்பு மற்றும் வெளியீட்டு தேவைகள், சர்வதேச அளவில் சிறந்த நடைமுறைகள் ஆகியவற்றுக்கு இந்த விதிகளில் உரிய முக்கியத்துவம் அளிக்கப்பட்டுள்ளது. வாகனங்கள் மற்றும் இந்தியாவில் நடைமுறையில் உள்ள அமைப்பு முறைகளுக்கு ஏற்றவாறு இவை உருவாக்கப்பட்டுள்ளன.
4. ஒரு தனி நபரோ அல்லது நிறுவனமோ அல்லது சங்கமோ அல்லது தனிநபர்களின் குழுவோ அல்லது சிறப்பு நோக்க அமைப்போ அல்லது மாநில அரசோ தானியங்கி சோதனை நிலையங்களுக்கு உரிமைதாரராகத் திகழவோ, அல்லது அவற்றை இயக்கவோ முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757907
மத்திய பணியாளர் தேர்வாணையம்
குடிமைப் பணிக்கான இறுதித் தேர்வு முடிவுகள்  இன்று 2023 மே 23, அறிவிக்கப்பட்டது. தேர்வு முடிவுகளின் முக்கிய அம்சங்கள்
- குடிமைப் பணி முதல் நிலை தேர்வு 2022 ஜூன் 5-ம்நாள் நடைபெற்றது. மொத்தம் 11,35,697 பேர் தேர்வு எழுத விண்ணப்பிருந்த நிலையில், 5,73,735 பேர் தேர்வில் பங்கேற்றனர்.
- 2022 செப்டம்பரில் நடத்தப்பட்ட முதன்மை எழுத்துத் தேர்வுக்கு 13,090 பேர் தகுதி பெற்றனர்.
- மொத்தம் 2,529 பேர் நேர்முகத் தேர்வுக்குத் தகுதி பெற்றனர்.
- பல்வேறு பணிகளுக்காக மொத்தம் 933 பேரை  ஆணையம் பரிந்துரைத்துள்ளது.
- இறுதியாக தகுதி பெற்றவர்களின் முதல் 4 இடங்களை மகளிர் பெற்றுள்ளனர் என்றார்.
- செல்வி இஷிதா கிஷோர் முதலிடம் பெற்றுள்ளார். தில்லி பல்கலைக்கழகத்துக்குட்பட்ட ஸ்ரீராம் கல்லூரியில் அவர் பொருளாதாரத்தில் பட்டம் பெற்றவர்.
- செல்வி கரீமா லோஹியா 2-ம் இடம் பெற்றுள்ளார். தில்லி பல்கலைக்கழகத்துக்குட்பட்ட கிரோரிமல் கல்லூரியில் வணிகவியலில் பட்டம் பெற்றுள்ளார்.
- உமா ஹரதி 4-ம் இடம் பெற்றுள்ளார். ஐதராபாத் ஐஐடி-யில் கட்டுமானப் பொறியியல் பிரிவில் பட்டம் பெற்றவர்
- செல்வி ஸ்மிர்தி மிஷ்ரா 4-ம் இடம் பெற்றுள்ளார். தில்லி பல்கலைக்கழகத்துக்குட்பட்ட மிராண்டா ஹவுஸ் கல்லூரியில் பிஎஸ்சி பட்டம் பெற்றுள்ளார்.
- தேர்ச்சி பெற்ற முதல் 25 பேரில் 14 பேர் மகளிர், 11 பேர் ஆடவர்
அறிவியல் மற்றும் தொழில்நுட்பத்துறை
கோவிட் -19 ஐ எதிர்கொள்வதற்கான இந்தியாவின் முயற்சிகளை விரிவாக்கும் தொழில்நுட்பங்களுக்கு தொழில்நுட்ப மேம்பாட்டு வாரியம் -டி டி பி ஒப்புதல்
கோவிட் -19 பெருந்தொற்றைக் கட்டுப்படுத்தும் மற்றும் தடுக்கும் வகையிலான, விஞ்ஞானிகள், தொழில்நுட்பாளர்கள், தொழில்முனைவோர், தொழிலதிபர்கள் ஆகியோரின் முயற்சிகளை வர்த்தகப்படுத்துவதற்கென தொழில்நுட்ப மேம்பாட்டு வாரியம் - டி டி பி, தாமாகவே முன்வந்து உதவி அளித்து வருகிறது. மேலும், உலகம் எதிர்நோக்கியுள்ள இந்த சுகாதார அவசர நிலையை நாடு எதிர்கொள்வதற்கு உதவும் புதிய தீர்வுகளைத் தேடும் முயற்சியிலும் டி டி பி ஈடுபட்டுள்ளது.
கடந்த ஒரு வார காலத்தில் டி டி பி, தனது மதிப்பீடு நடைமுறையின் மூலம் பல்வேறு பிரிவுகளைச் சேர்ந்த பெரும் எண்ணிக்கையிலான விண்ணப்பங்களைப் பரிசீலனை செய்துள்ளது. இதுவரை டி டி பி, வர்த்தகப்படுத்துவதற்கான 6 திட்டங்களைத் தேர்வு செய்துள்ளது. வெப்பமுறை ஸ்கேனர்கள், மருத்துவக் கருவிகள், முகக்கவசங்கள், நோயறி கருவிப் பெட்டிகள் போன்றவை இவற்றில்அடங்கும்.
ரெயில்வே அமைச்சகம்
782 ரயில் நிலையங்களில் 850 'ஒரு நிலையம் ஒரு தயாரிப்பு' விற்பனை நிலையங்கள் செயல்படுகின்றன
ராஞ்சி கோட்டத்தில் தற்போது 5 விற்பனை நிலையங்கள் உட்பட இந்திய ரயில்வேயில் 782 ரயில் நிலையங்களில் 850 ஒரு நிலையம் ஒரு தயாரிப்பு' விற்பனை நிலையங்கள் செயல்பட்டு வருகின்றன. ஓ.எஸ்.ஓ.பி விற்பனை நிலையங்களின் நாடாளுமன்ற தொகுதி வாரியான தரவு இந்திய ரயில்வேயால் பராமரிக்கப்படவில்லை.
மத்திய அரசின் உள்ளூர் தயாரிப்புக்கு குரல் கொடுப்போம் தொலைநோக்கு பார்வையை ஊக்குவித்தல், உள்ளூர் / உள்நாட்டு தயாரிப்புகளுக்கு சந்தையை வழங்குதல் மற்றும் சமூகத்தின் விளிம்புநிலை பிரிவினருக்கு கூடுதல் வருமான வாய்ப்புகளை உருவாக்குதல் ஆகிய நோக்கங்களுடன் 'ஒரு நிலையம் ஒரு தயாரிப்பு'  திட்டம் இந்திய ரயில்வேயால் தொடங்கப்பட்டது.
ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 42.34 கோடி தடுப்பூசி டோஸ்கள் போடப்பட்டுள்ளன.
நாடு முழுவதும், இதுவரை 3,04,68,079 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.36% ஆக அதிகரித்துள்ளது.
கடந்த 24 மணி நேரத்தில் 38,740 தொற்றாளர்கள் குணமடைந்துள்ளனர்.
கடந்த 24 மணி நேரத்தில், 35,342 புதிய பாதிப்புகள் இந்தியாவில் பதிவாகி உள்ளன.
இந்தியாவில் கொரோனா தொற்றுக்காக 4,05,513 பேர் சிகிச்சை பெற்று வருகின்றனர்.
இது மொத்த தொற்றாளர்களின் எண்ணிக்கையில் 1.30% ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.14% ஆக உள்ளது.
தினசரி தொற்று விகிதம் தொடர்ந்து 32 நாட்களாக 3 சதவீதத்திற்கும் குறைவாக 2.12%, ஆகப் பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 45.29 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737956
(Visitor Counter : 166
மத்திய அமைச்சரவை
பாரம்பரிய மருத்துவத்துறை சார்ந்த ஒத்துழைப்புக்கான இந்தியா மற்றும் ஈக்வடோரியல் கினியா இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பாரம்பரிய மருத்துவத்துறை சார்ந்த ஒத்துழைப்புக்கான இந்தியா மற்றும் ஈக்வடோரியல் கினியா இடையே புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது. 2018 ஏப்ரல் 8ம் தேதியன்று இந்த ஒப்பந்தம் கையெழுத்தானது.
பாரம்பரிய மருத்துவமுறையில் இருநாடுகளுக்கும் இடையிலான இருதரப்பு ஒத்துழைப்பை மேம்படுத்த இந்த புரிந்துணர்வு ஒப்பந்தம் உதவும்.
ஆராய்ச்சி, பயிற்சி வகுப்புகள், மாநாடுகள், கூட்டங்கள், நிபுணர்கள் பரிவர்த்தனை, ஆகியவற்றை மேற்கொள்ள தேவையான செலவினம் ஆயுஷ் அமைச்சகத்தின் தற்போதைய திட்டங்கள் மற்றும் பட்ஜெட் ஒதுக்கீடுகள் ஆகியவற்றிலிருந்து மேற்கொள்ளப்படும்.
பின்னணி:
இந்தியாவின் பாரம்பரிய மருத்துவமுறை ஆயுர்வேதம், யோகா, இயற்கை வைத்தியம், யூனானி, சித்தா, சோவா ரிக்பா மற்றும் ஹோமியோபதி நன்கு அமைக்கப்பட்டு குறியீடுகள் செய்யப்பட்டு ஆவணப்படுத்தப்பட்டுள்ளன. இந்தப் பாரம்பரிய மருத்துவமுறைகளை மேம்படுத்தி, விரிவாக்கி உலகமயமாக்குவதற்கு அதிகாரம் பெற்ற ஆயுஷ் அமைச்சகம் மலேஷியா, டிரினிடாட் மற்றும் டொபாகோ, ஹங்கேரி, பங்களாதேஷ், நேபாளம், மொரிஷியஸ், மங்கோலியா, ஈரான், சாவோ டோமி மற்றும் பிரின்ஸ்பி போன்ற நாடுகளுடன் புரிந்துணர்வு ஒப்பந்தங்களை செய்து கொண்டுள்ளது.
பிரதமர் அலுவலகம்
பைசாகி பண்டிகையையொட்டி மக்களுக்கு பிரதமர் வாழ்த்து
பைசாகி பண்டிகையையெட்டி, பிரதமர் திரு.நரேந்திரமோடி, மக்களுக்கு வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“அனைவருக்கும் பைசாகி வாழ்த்துக்கள். இந்த பண்டிகை, நம் வாழ்வில் மகிழ்ச்சி மற்றும் நலனை அதிகரிக்க வேண்டுமென நான் பிரார்த்திக்கிறேன்“ என்று தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
அரசின் நெல் கொள்முதல் கடந்த வருடத்தை விட 16.25% உயர்வு
நடப்பு காரீப் சந்தை காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஷ்கர், கேரளா, மேற்கு வங்கம், அசாம், கர்நாடகா, ஜார்கண்டில் மற்றும் திரிபுராவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 பிப்ரவரி 12 வரை 638.57 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 549.30 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இது வரை செய்யப்பட்டுள்ள நெல் கொள்முதல் 16.25 சதவீதம் அதிகமாகும்.
நடப்பு காரீப் சந்தை காலத்தில் 91.69 லட்சம் விவசாயிகள் ஏற்கனவே பயனடைந்துள்ளனர்.
இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 1,20,562.19 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697746
ரெயில்வே அமைச்சகம்
இந்திய ரயில்வே பாதுகாப்புப் படையினருக்கு குரூப் ‘ஏ’ அதிகாரிகள் அந்தஸ்தில் பதவி உயர்வும், ஊதிய உயர்வும் வழங்க மத்திய அமைச்சரவை ஒப்புதல்
இந்திய ரயில்வே பாதுகாப்புப் படையினருக்கு குரூப்-ஏ அதிகாரிகள் அந்தஸ்தில் பதவி உயர்வும், ஊதிய உயர்வும் வழங்க பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இதன் மூலம் மூத்த அதிகாரி பதவி உயர்வு பெற்றபின், அடுத்த நிலையில் உள்ளவருக்கு பணியிடம் காலியாக இல்லை என்றாலும், குரூப் ‘ஏ’ பிரிவில் உள்ளவர்களைப் போல் பதவி உயர்வு வழங்குவது 01.01.2006 முதல் முன்தேதியிட்டு அமலுக்கு வரும். அதே போல் மத்திய அரசு ஊழியர் நலன் மற்றும் பயிற்சித்துறை 06.06.2000, 20.04.2009 ஆகிய தேதிகளில் வெளியிட்ட வழிகாட்டு நெறிமுறைகள்படி, மூத்த அதிகாரியின் 30 சதவீத ஊதியம், மேற்குறித்தபடி பதவி உயர்வு பெற்றவருக்கு 06.06.2000 முதல் முன்தேதியிட்டு வழங்கப்படும்.
---
(Visitor Counter : 98